CELEX: 52021DP0005
Language: bg
Date: 2021-01-19 00:00:00
Title: Решение на Европейския парламент да не се представят възражения срещу делегирания регламент на Комисията от 4 декември 2020 г. за изменение на Делегиран регламент (ЕС) 2020/427 по отношение на датата на прилагане на измененията на някои подробни правила за производството на биологични продукти, съдържащи се в приложение II към Регламент (ЕС) 2018/848 на Европейския парламент и на Съвета (C(2020)08462 — 2020/2902(DEA))

10.11.2021   
            
            
               BG
            
            
               Официален вестник на Европейския съюз
            
            
               C 456/263
            
         
      P9_TA(2021)0005
      Непредставяне на възражения срещу делегиран акт: датата на прилагане на измененията на някои подробни правила за производството на биологични продукти
      Решение на Европейския парламент да не се представят възражения срещу делегирания регламент на Комисията от 4 декември 2020 г. за изменение на Делегиран регламент (ЕС) 2020/427 по отношение на датата на прилагане на измененията на някои подробни правила за производството на биологични продукти, съдържащи се в приложение II към Регламент (ЕС) 2018/848 на Европейския парламент и на Съвета (C(2020)08462 — 2020/2902(DEA))
      (2021/C 456/28)
      
         Европейският парламент,
      
                  —
               
               
                  като взе предвид делегирания регламент на Комисията (C(2020)08462),
               
            
                  —
               
               
                  като взе предвид писмото на Комисията от 17 декември 2020 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от комисията по земеделие и развитие на селските райони до председателя на Съвета на председателите на комисии от 14 януари 2021 г.,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) 2018/848 на Европейския парламент и на Съвета от 30 май 2018 г. относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (1), и по-специално член 12, параграф 2, буква д), член 14, параграф 2, буква в) и член 15, параграф 2, букви а) и г) от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение, внесена от комисията по земеделие и развитие на селските райони,
               
            
                  А.
               
               
                  като има предвид, че поради настоящата пандемия от COVID-19 и произтичащите от нея широки ограничения на придвижването всички държави членки и земеделските стопани в тях са изправени пред изключителни трудности;
               
            
                  Б.
               
               
                  като има предвид, че датата на прилагане на Регламент (ЕС) 2018/848, първоначално определена за 1 януари 2021 г., наскоро беше изменена с Регламент (ЕС) 2020/1693 на 1 януари 2022 г.;
               
            
                  В.
               
               
                  като има предвид, че делегираният регламент има за цел да приведе датата на прилагане на Делегиран регламент (ЕС) 2020/427 на Комисията (2) в съответствие с изменената дата на прилагане на Регламент (ЕС) 2018/848;
               
            
                  Г.
               
               
                  като има предвид, че за да се избегне объркване и да се гарантира правна сигурност за сектора на биологичното производство, е от първостепенно значение да се ускори влизането в сила на делегирания регламент;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 150, 14.6.2018 г., стр. 1.
      
         (2)  Делегиран регламент (ЕС) 2020/427 на Комисията от 13 януари 2020 г. за изменение на приложение II към Регламент (ЕС) 2018/848 на Европейския парламент и на Съвета по отношение на някои подробни правила за производството на биологични продукти (ОВ L 87, 23.3.2020 г., стр. 1).